Ringteest otse üle ja kaarega Kiilisse, sealt läbi Lähtse ja Nabala Paeknasse. Paeknast keeran alla, metsade vahele, Pahkla poole. Vahepeal kipub tee küll päris väikeseks, aga lõpuks olen Angerjas. Nelikümmend kilomeetrit on sõidetud, loodan kuuekümnega hakkama saada. Sõidan Seli poole ja Käriverest keeran Juuru peale. Juuru jõudes saab täis 60 kilomeetrit ja ebameeldiva üllatusena näitab viit Raplasse veel 12 kilomeetrit.  Jalad on üsna pehmed ja viimane pooltund päris vaevaline.